เรียนถามคุณ พอดีคลำเจอก้อนแข็งๆขนาดเส้นผ่านศูนย์กลาง 1 ซม. บริเวณขอบรูสะดือเวลายืนจะคลำเจอตรงขอบด้านบน เวลาดึงหน้าท้องขึ้นจะคลำเจอตรงขอบด้านล่าง ไม่มีอาการเจ็บ อยากเรียนถามว่า ก้อนนี้จะหายเองหรือไม่ครับ
สวัสดีค่ะ ก้อนแข็งคลำได้ที่หน้าท้อง อาจเกิดจาก-ก้อนถุงน้ำใต้ผิวหนัง โดยจะคลำได้เป็นก้อนนุ่ม ไม่แข็ง ไม่เจ็บหรือปวด อาจขยับได้เล็กน้อย-ก้อนเนื้องอกของผิวหนังหรือเนื้อเยื่อใต้ผิวหนัง ซึ่งมีหลายชนิด ที่พบบ่อย คือก้อนไขมัน-ต่อมน้ำเหลืองโตที่บริเวณหน้าท้อง-ก้อนจากอวัยวะภายในร่างกาย เช่น กระเพาะปัสสาวะ ลำไส้แนะนำสังเกตอาการ ว่าก้อนค่อยๆยุบลงหรือไม่ แล้วมีความผิดปกติของระบบอื่นๆ เช่นการขับถ่ายเปลี่ยนแปลง ปัสสาวะแสบขัด มีไข้บ่อยๆ ร่วมด้วยหรือเปล่า ถ้าใช่ควรรีบไปพบแพทย์ก้อนจะหายเองหรือไม่ขึ้นกับสาเหตุของก้อนค่ะ ถ้าเป็นต่อมน้ำเหลืองโตจากการอักเสบก็จะค่อยๆยุบไปได้ แต่ถ้าเป็นต่อมน้ำเหลืองโตจากเนื้อร้าย หรือเป็นก้อนถุงน้ำ ก้อนไขมัน ก็มักจะไม่ยุบไปเองการดูแลตัวเองเบื้องต้นไม่ไปกดก้อนบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนัง